KLS - Wikipedia

# KLS

### Di Wikipedia, l'enciclopedìa lìbbira.

La KLS, canusciuta macari comu Kenca Losca Sicula, è na crew hip hop siciliana, attuarmenti furmata di:

- Blasta
- Core
- Crono
- Rankore

## [cancia] Biugrafìa

La KLS fu funnata a Mazzara nnô 1995 di Jam (a.k.a. Giuseppe Sicurella), arruvatu di picca 'n cità, purtannu cu iddu lu ncuminciari di chidda ca era la cultura hip hop 'n Italia e 'n Sicilia. Li primi tempi nun foru sèmprici, ma s'arriniscìu prestu a truvari genti seri ntâ cità, grazzi macari ê picca testi hip hop dâ pruvincia, la KLS addivinìu una dê crew cchiù rispittati, cu MC, Breaker e Writer di àutu liveddu. Participau a jam, cuncerti e fistini vari 'n Sicilia, certu voti purtannu sò criazzioni, ma senza arrinèsciri mai a ncìdiri quarcosa. Nnô 2001 attaccau a virificàrisi na crissi di l'hip hop ('n tutta Italia), propiu quannu avìa arruvatu a n'àutu liveddu d'evoluzzioni. La KLS attaccau a spartìrisi: dâ squatra di quannu accumincianu, sulu unu, (Rankore a.k.a. Muto), purtau avanti l'hip hop, sulu o juncènnusi a novi crew nesperti ntâ scena lucali, purtannu sempri chiddu ca s'avìa nzignatu ntê tempi dâ KLS. Appoi, nu jornu, grazzi â nova ginirazzioni, cu Crono, Core e Blasta, vinni dicidutu di rifunnari la KLS pi purtari Mazzara a àuti liveddi musicali. Nnô mentri ca li membra pigghiàvanu la manu chê disciplini, àrcuni scrivìanu, facìanu freestyle e pruducìanu demo. La KLS attuali nun è chidda di nu tempu, ma si pruponi di unuràrila giustamenti, e si sta ricentimenti mpignannu ntâ pruduzzioni dâ prima ncisioni, ca havi nnô menzu àutri genti di l'hip hop mazzarisi.

## [cancia] Squatra

## [cancia] Squatra ricenti

- Blasta a.k.a. DJ 2° mano (2005 - 'n attività) - MC, Beat-boxer, Turntablist
- Core (2005 - 'n attività) - MC, Beat-boxer, Turntablist, Beatmaker
- Crono (2005 - 'n attività) - MC, Beatmaker
- Rankore (1995 - 'n attività) - MC, Breaker

## [cancia] Membra dû passatu

- Cora (1995 - 2001) - Writer
- Deaf (1995 - 2001) - Breaker, Writer
- Jam (1995 - 2001) - MC, Breaker, Writer
- Pixy (1995 - 2001) - MC
- Spaurakkio (1995 - 2001) - Breaker

## [cancia] Àutri artisti

- Ultimate Squad - Squatra di breaker di supportu

Estrattu di "http://scn.wikipedia.org../../../k/l/s/KLS_429c.html"

Catigurìi: Mùsica siciliana | Gruppi musicali

##### Views

- artìculu
- discussioni
- Virsioni currenti

##### Attrova

##### Àutri lingui

- Italiano